b"\n_START_ARTICLE_\nNorman Foster Ramsey\n_START_SECTION_\nBiografia\n_START_PARAGRAPH_\nVa estudiar f\xc3\xadsica a la Universitat de Col\xc3\xbambia, on es va llicenciar el 1935 i doctorar el 1940. El 1942 fou professor associat a la Universitat de Col\xc3\xbambia i l'any 1947 fou nomenat professor titular de la Universitat Harvard.\n_START_SECTION_\nRecerca cient\xc3\xadfica\n_START_PARAGRAPH_\nVa ser assessor de f\xc3\xadsica al govern nord-americ\xc3\xa0 durant la Segona Guerra Mundial, va participar en els projectes d'energia at\xc3\xb2mica al Laboratori de Los Alamos entre 1943 i 1945 i al Laboratori Nacional Brookhaven entre 1946 i 1947._NEWLINE_La recerca cient\xc3\xadfica de Ramsey va permetre amidar les petites oscil\xc2\xb7lacions dels camps magn\xc3\xa8tics, mesuraments que no nom\xc3\xa9s van aportar un avan\xc3\xa7 important en la f\xc3\xadsica te\xc3\xb2rica, sin\xc3\xb3 que tamb\xc3\xa9 van subministrar les bases per a la construcci\xc3\xb3 de moderns rellotges at\xc3\xb2mics. _NEWLINE_El 1989 fou guardonat amb el Premi Nobel de F\xc3\xadsica \xe2\x80\x9cper les seves investigacions sobre m\xc3\xa8todes oscil\xc2\xb7latoris que han estat usats en l'elaboraci\xc3\xb3 de rellotge at\xc3\xb2mics\xe2\x80\x9d. El premi fou compartit amb Hans G. Dehmelt i Wolfgang Paul, tot i que aquests \xc3\xbaltims pel desenvolupament de l'ion trap._NEWLINE_A m\xc3\xa9s d'ocupar importants tasques d'assessorament al govern nord-americ\xc3\xa0 al llarg de la seva carrera ha assessorat ag\xc3\xa8ncies com l'OTAN i la Comissi\xc3\xb3 d'Energia At\xc3\xb2mica dels Estats Units."